Bambangi ya Yehowa—Beto Kele Banani?
Beto me katukaka na makanda mingi mpi beto ke tubaka bandinga ya kuswaswana, kansi beto me vukanaka sambu na balukanu ya mutindu mosi. Kuluta yonso, beto ke zolaka kukumisa Yehowa, Nzambi ya Biblia mpi Ngangi ya bima yonso. Beto ke salaka yonso sambu na kulanda mbandu ya Yezu Kristu mpi beto ke monaka nde kubingama Bakristu kele lukumu. Konso muntu na kati na beto ke lutisaka ntangu mbala na mbala na kusadisa bantu na kulonguka mambu ya me tala Biblia mpi Kimfumu ya Nzambi. Sambu beto ke taka kimbangi to ke tubilaka mambu ya me tala Yehowa Nzambi mpi Kimfumu na yandi, bo ke bingaka beto Bambangi ya Yehowa.
Tadila site Internet na beto. Tanga Biblia na Internet. Longuka mambu mingi ya ke tadila beto mpi balukwikilu na beto.
kon_Latn kon_Latn kon_Latn